|  |  |
| --- | --- |
| **JORD OG VAND** | Region Nordjylland |
| Emne: **Instruks for kortlægning af asbest** | Nr.: **04-50-44**  |
| Revision: **1**  |
| Udarb. af: **ASJ** | Godk. af: **AMH** | Dato: **26.01.2024**  |

***Denne instruks beskriver retningslinjerne for kortlægning af asbest.***

***Vigtige årstal***Det er ofte ikke muligt at se, om noget materiale er asbestholdigt. Er det muligt at datere materialet, kan et evt. indhold af asbest måske afgøres ved at huske på,

- at der i 1971 kom et forbud mod brug af asbest, og

- at Dansk Eternit havde dispensation til at bruge det frem til 1986, men

- at der blev produceret asbestholdige eternitplader helt frem til 1994.

På baggrund af årstallene er det måske muligt at vurdere, om det deponerede materiale indeholder asbest. Tagplader er ofte forsynet med et produktionsnummer, som også kan afsløre, om de indeholder asbest eller ej.

***V1-kortlægning:***Punktkildelignende forurening med asbest (asbestholdige tagplader, loftsplader, isolering m.v.) kortlægges. Det er primært afsluttede deponier med asbestholdigt materiale som fx finbrudt eternit, bremsestøv m.v.

Hvis fragmenter af asbestholdigt materiale, som fibrene kan frigives fra, ligger på eller i jorden og dermed kan betragtes som en del af jordmediet – fx som en opblanding med jord i en vold eller udlægning/deponering på et areal, er den mulige forurening omfattet af jordforureningsloven og skal V1-kortlægges.

Hele eternitplader betragtes ikke som en punktkilde, hvorfra der kan frigives asbestfibre.

Vi V1-kortlægger, selvom det asbestholdige materiale er dækket med jord, grus el.lign.

***V2-kortlægning:***Miljøstyrelsen har foreslået 100 mg/kg TS som kvalitetskriterie for asbest.

Miljøstyrelsen vurderer, at de 100 mg/kg TS sikrer, at de mindste fibre (de respirable) på intet tidspunkt udgør en koncentration på mere end 3 mg/kg TS, som er beregnet til at være den kritiske grænse for, hvornår der er en risiko for en uacceptabel eksponering.

***Indsats:***Vi kortlægger med indsats over for bolig men ikke over for grundvand.

***Diffus forurening:***Diffus forurening med asbest opstået som følge af brand, højtryksspuling, nedrivning, tagrensning m.v. kortlægges ikke.

***Se mere her:***[Asbest i jord - eksponering og undersøgelsesmetode (mst.dk)](https://eur03.safelinks.protection.outlook.com/?url=https%3A%2F%2Fwww2.mst.dk%2Fudgiv%2Fpublikationer%2F2011%2F05%2F978-87-92708-87-8.pdf&data=05%7C02%7C%7Ccb75faeb84e54b17de1508dc1e5bccb5%7C5968b90c51a64f088b4750ffffbe2e4f%7C0%7C0%7C638418626828930888%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C0%7C%7C%7C&sdata=PMWkpfleNmJjZhORVi%2Fq521VtCk%2Fi8Jbv29ND8LQUGY%3D&reserved=0)

[Asbest i jord - viden om praksis for håndtering](https://www2.mst.dk/Udgiv/publikationer/2015/02/978-87-93283-77-0.pdf)